Y.B. TUAN ADHIF SYAN BIN ABDULLAH: Adakah Y.B. bersetuju bahawa KPI Ahli Majlis sekarang hanya mengikut kehendak PBT dan tidak pro kepada kehendak rakyat atau penduduk? Sekian.
Terima kasih Dengkil. Sahabat saya jiran saya. Y.B. TUAN LAU WENG SAN : Sukar untuk menjawab soalan ini kerana ia terlalu umum tapi apa Jawatankuasa SELCAT
hendak mencadangkan kepada PBT ialah supaya kalau boleh kita kena adakan satu KPI ataupun SOP ataupun satu garis panduan satu parameter untuk menilai prestasi, contohnya kalau Ahli Majlis kehadiran Ahli Majlis sebagai contoh, walau satu KPI yang cukup basic tapi kita akan berasa sedikit terkejut kalau ada Ahli Majlis kehadirannya kurang daripada 50%, ada dan kita akan menjadi lagi terkejut kalau ada Ahli Majlis peruntukan tak sempat habis, kalau kita di ADUN sebagai ADUN saya hendak bertanya di sini kalau yang Yang Berhormat semua diperuntukkan wang sebanyak RM800 ribu setahun, tak cukup mesti habiskan. Itu adalah fakta tapi ada Ahli Majlis yang tak dapat menghabiskan, memang ada dalam apa ni, dalam pendengaran memang ada mereka yang melontarkan pendapat mungkin bukan semua perlu menghabiskan peruntukan itu tetapi bagi saya, saya rasa itu adalah sesuatu yang sangat basic sekiranya peruntukan itu diberikan dan tidak dapat gunakan untuk kepentingan orang ramai maka saya kira itu adalah satu perkara yang perlu diberikan penjelasan dengan lebih, mengapa tidak dapat digunakan untuk kebaikan rakyat. Saya cuba menjawab soalan Dengkil iaitu berkaitan dengan prestasi Ahli Majlis ini. Ada Ahli Majlis dia ikut ADUN, ada Ahli Majlis dia ikut Ahli Parlimen, ada Ahli Majlis dia ikut parti. Ada Ahli Majlis dia bebas, ada Ahli Majlis walaupun lantikan politik tapi dia lebih pro YDP atau pun pro pegawai. Saya terus terang kata ya, saya memberi penjelasan ataupun berbahas secara terus terang. Jadi saya tidak berkata dia kena buat apa,kerana kita sekarang ini tidak ada satu pemilihan Ahli Majlis itu sebabnya saya bersetuju dengan Ahli Yang Berhormat Bukit Gasing kalau boleh kita perlu menjurus ke arah itu, iaitu Ahli Majlis itu dia bukan bebas dia kena bertanggungan terhadap parti ataupun rakyat yang memilih dia, kalau ada pilihan raya. Dan di situlah ADUN tidak perlu menjawab sebarang keputusan yang dilakukan oleh Ahli- ahli Majlis tersebut. Saya kira itu adalah satu situasi yang mana mungkin boleh menawarkan satu penyelesaian terhadap situasi atau masalah yang kita hadapi sekarang dan saya kira , sekiranya kita ada saya tahu sekarang ini kita ada kekangan Seksyen 15 Akta pilihan raya Kerajaan Seksyen 15 Akta Kerajaan Tempatan yang mana pilihan raya tidak boleh tidak dibenarkan, tapi sebelum kita sama ke peringkat itu adalah amat penting untuk kita memastikan kriteria Ahli Majlis yang kita lantik itu mematuhi tahap minimum. Saya kurang pasti apakah kita boleh melakukan tetapi, saya pasti apa yang kita cadangan di dalam penyata ini adalah sesuatu yang saya kira eksekutif boleh rujuk dan sekurang-kurangnya boleh bermula untuk melakukan sesuatu supaya prestasi Ahli Majlis ini akan sentiasa di pantau dan juga mengikuti standard dan juga cita rasa parti cita rasa Ahli Majlis dan Parlimen idea situasi ideal ialah Ahli Majlis, ADUN, Ahli Parlimen whatever the parti, sekurang-kurangnya dia di bawah Pakatan Harapan yang sama dia boleh duduk bersama, boleh bincang capai kata sepakat itu adalah paling bagus. Tapi bukan setiap kali situasinya macam itu. Macam di kawasan saya ada 5 atau 6 orang Ahli Majlis ada juga Ahli Majlis bukan daripada parti saya, tapi kita boleh bekerjasama dengan baik. Khususnya saya berterima kasih kepada Ahli Majlis yang bukan daripada parti saya semasa Covid-19 kita boleh bekerjasama dengan bagus untuk membantu rakyat di
kawasan setempat. Itu adalah situasi ideal tetapi bagaimana dengan situasi yang kurang apa ni, kurang, kurang, kurang, kurang ideal yang selalu dilontarkan oleh Jeram, saya tak pasti tapi saya Jeram tidak ada di sini, tapi apa pun sekali saya rasa satu permulaan sahaja untuk kita menggariskan sekurang menggariskan sesuatu untuk kebaikan masa depan good governance PBT di Negeri Selangor ini. Dan saya menceritakan pengalaman ini berlandaskan pengalaman saya semenjak 2008. Mula-mula sebagai ADUN di MBPJ dan sekarang berada di Majlis Daerah Kuala Langat dan kemudiannya di naik taraf menjadi Majlis Perbandaran Kuala Langat ia. Itu kita Inn Shaa Allah. Tapi oleh sebab itu Tuan Speaker saya di sini saya tidak berucap panjang lagi. Saya memohon supaya penyata ini bukan sahaja disokong tetapi bolehlah diberi perhatian seserius yang mungkin oleh pihak eksekutif untuk mempertingkat prestasi PBT bukan sahaja Ahli Majlis untuk kita tekankan di sini, tapi untuk kerajaan dan juga untuk YDP, saya rasa ini cukup sesuatu yang harus kita beri perhatian. Saya mengucapkan tahniah kepada beberapa orang YDP, saya kira YDP seperti Yang Dipertua Subang Jaya, Yang Dipertua Subang Jaya semasa saya secara peribadi agak kagumlah ya, kagum dengan kerana Tuan YDP memberikan penjelasan yang cukup terus teranglah terhadap apa yang kita lontar begitu juga dengan YDP Majlis Daerah Kuala Langat, Majlis Perbandaran Kuala Langat Encik Mohamad Zain, dia memberi banyak memberi butiran dan input saya lihat dia sebagai satu yang agak terus terang. Datuk Bandar MBPJ Dato’ Ahmad Sayuthi pun memberi banyak input yang berguna untuk jawatankuasa ini. Itulah sahaja saya mohon menyokong, terima kasih.